open-index/open-wikipedia-markdown huggingface dataset:
সর্বভূক প্রাণী

thumb|300px|বেশিরভাগ ভালুকই স্বভাবে সর্বভূক

যেসব প্রাণী একই সাথে প্রাণীজ ও উদ্ভিজ্জ খাদ্য খেয়ে জীবনধারন করতে পারে, তাদের **সর্বভুক প্রাণী** বলে। এসব প্রাণী সব ধরনের খাদ্য খেয়ে অভ্যস্ত। এরা এমনকি খাদ্য হিসেবে ছত্রাক, শৈবাল, মস ইত্যাদিও গ্রহণ করতে পারে। প্রজাতিভেদে সর্বভূক প্রাণীদের বিচিত্র রকমের খাদ্য গ্রহণ করার ক্ষমতা একেক মাত্রার।

খাদ্যের প্রকৃতির ওপর ভিত্তি করে প্রাণীজগৎকে আরও দু'টি শ্রেণীতে বিভক্ত করা হয়েছে: মাংসাশী, অর্থাৎ যারা মাংস খেয়ে জীবনধারন করে এবং তৃণভোজী (বা শাকাশী), অর্থাৎ যারা উদ্ভিদজাত খাবার খেয়ে জীবনধারন করে। সর্বভুক প্রাণীরা প্রাণিজ আমিষ আর শাকসবজি বা লতাপাতা দুইই খেয়ে অভ্যস্ত। বিশেষজ্ঞ মতবাদ অনুযায়ী মাংসাশী থেকে কোন প্রজাতি সরাসরি তৃণভোজীতে বিবর্তিত হতে পারে না। আবার একইভাবে উল্টোটা ঘটাও অসম্ভব। বিবর্তনের ধারা অনুযায়ী কোন মাংসাশী প্রজাতিকে তৃণভোজী বা তৃণভোজী প্রজাতিকে মাংসাশীতে বিবর্তিত হতে হলে অবশ্যই মাধ্যমিক একটি পথ হয়ে আসতে হবে। এ প্রকল্পটি সর্বভূক প্রাণীদের উদ্ভব সম্পর্কে ধারণা দেয়।

স্তন্যপায়ী প্রাণীদের মধ্যে অনেকগুলোই সর্বভূক প্রাণী। মানুষ, শিম্পাঞ্জি, গরিলা, শূকর, ভালুক, কাঠবিড়ালী, নেংটি ইঁদুর, ধাড়ি ইঁদুর ইত্যাদি। বহু প্রজাতির পাখিও সর্বভূক; যেমন- পাতিকাক, ভাতশালিক, গোবরে শালিক, হাড়গিলা, মুরগি, তেলাপোকা ইত্যাদি।

## তথ্যসূত্র

বিষয়শ্রেণী:স্তন্যপায়ী প্রাণী
বিষয়শ্রেণী:প্রাণী-আচরণ বিজ্ঞান
বিষাক্ত পাখি

thumb|right | 300px | কালোমাথা পিটোহুই এর চামড়া আর পালকে একধরনের স্নায়ু অবশকারী বিষাক্ত পদার্থ উৎপন্ন করে।

যেসব পাখি প্রতিরক্ষার উদ্দেশ্যে তাদের শরীরে বিষাক্ত পদার্থ উৎপাদনে সক্ষম, তাদের **বিষাক্ত পাখি** বলে। এসব পাখি সাপের মত বিষ প্রয়োগ করে না, বরং শরীরে বিষ ধারণ করে। এ সমস্ত পাখি খেলে বা ধরলে বিষে আক্রান্ত হওয়ার সম্ভাবনা রয়েছে। বিষাক্ত পাখিদের দেহে বিষের উৎপত্তি হয় মূলত এদের খাদ্য থেকে। বিষাক্ত পোকামাকড়, ব্যাঙ ও উদ্ভিদাংশ এদের বিষাক্ত হওয়ার প্রধান কারণ।

পিটোহুই, আফ্রিত, ছোট কসাইদামা প্রভৃতি পাখি বিষ ধারণ করে। পিটোহুইরা এক বিশেষ ধরনের গুবরে পোকা খায় যা বিষাক্ত। সেখান থেকে তাদের শরীরে বিষের উৎপত্তি হয়। এছাড়া পাতি বটেরা বছরের নির্দিষ্ট সময়ে শরীরে বিষ ধারণ করে।

বিষাক্ত পাখিরা সবচেয়ে বেশি বিষ ধারণ করে তাদের বহিঃত্বক, পালক ও লেজের গোড়ায়। শিকারী প্রাণী সর্বপ্রথম এদের বহিঃত্বক ও পালকের সংস্পর্শে আসে বলে এ অংশে বিষের উপস্থিতি তাদের প্রতিরক্ষায় সহায়তা করে। আবার এ বিষ তাদের ডিম ও বাসায় লেগে থাকে বলে শিকারীদের হাত থেকে সেগুলোও মুক্ত থাকে।

## তথ্যসূত্র

বিষয়শ্রেণী:বিষাক্ত প্রাণী
বিষয়শ্রেণী:পাখি
নিপুণ আক্তার

**নাসরিন আক্তার নিপুণ** যিনি **নিপুণ** নামে অধিক পরিচিত, একজন বাংলাদেশি চলচ্চিত্র অভিনেত্রী ও বাংলাদেশ চলচ্চিত্র শিল্পী সমিতির সাবেক সাধারণ সম্পাদক। তিনি ২০০৬ সালে এফ আই মানিক পরিচালিত পিতার আসন চলচ্চিত্রের মাধ্যমে রূপালী পর্দায় পা রাখেন। সাজঘর (২০০৭) এর জন্য 'সেরা অভিনেত্রী' এবং চাঁদের মত বউ (২০০৯) এর জন্য 'সেরা পার্শ্ব অভিনেত্রী' হিসেবে দু'বার বাংলাদেশের জাতীয় চলচ্চিত্র পুরস্কার অর্জন করেছেন।

## ব্যক্তিগত জীবন
উচ্চমাধ্যমিকের পর তিনি ১৯৯৯ সালে রাশিয়া চলে যান। সেখানে মস্কো স্টেট বিশ্ববিদ্যালয় থেকে কম্পিউটার সায়েন্সে স্নাতক ডিগ্রি অর্জন করেন। তিনি মস্কোতে কত্থক নৃত্য শিখেছিলেন। এরপর তিনি যুক্তরাষ্ট্রের লস অ্যাঞ্জেলেসে চলে যান। তিনি অভিনয়ের পাশাপাশি নিজস্ব একটি পার্লার পরিচালনা করেন। তার টিউলিপ এন্টারটেইনমেন্ট নামে একটি প্রযোজনা প্রতিষ্ঠানও আছে।

২০০৬ সাল পর্যন্ত, নিপুন তার স্বামী এবং একটি মেয়ে তানিশার সাথে লস অ্যাঞ্জেলেসে থাকতেন। বর্তমানে তার বিবাহ বিচ্ছেদ হয়েছে। নিপুণের প্রাক্তন স্বামী মুহাম্মদ সাজ্জাদ হোসেন অপু আগস্ট ২০২৪ এ অভিযোগ করেন নিপুণ ছিল বাংলাদেশ আওয়ামী লীগের নেতা শেখ ফজলুল করিম সেলিমের রক্ষিতা।

## অভিনয় জীবন
নিপুনের ২০০৬ সালে অভিনীত প্রথম ছবির নাম "রত্নগর্ভা মা", যা আজও মুক্তি পায়নি। তার অভিনীত "পিতার আসন" প্রথম মুক্তি পাওয়া ছবি।

তিনি ২০১৩ সালে প্রসেনজিৎ চট্টোপাধ্যায়ের সাথে পরিচয় চলচ্চিত্রে অভিনয়ের মাধ্যমে পশ্চিমবঙ্গের চলচ্চিত্র অভিষিক্ত হন।

তার উল্লেখযোগ্য চলচ্চিত্র হল: শাহিন কবির টুটুলের এইতো ভালবাসা, রকিবুল আল রাকিবের জান তুমি প্রাণ তুমি, অহিদুজ্জামান ডায়মন্ডের পরিচালনায় অন্তর্ধান। এছাড়া বর্তমানে শুটিং চলতি আছে অনন্য মামুনের পরিচালনায় কাছে এসে ভালবাসো, মানিক মানবিকের পরিচালনায় শোভনের স্বাধীনতা তন্ময় তানসেন এর পরিচালনায় পদ্ম পাতার জল, মোহাম্মদ হোসেনের নতুন একটি ছবিসহ রফিক শিকদারের পরিচালনায় পদ্মা পাড়ের পার্বতী।

২০১৭ সালে নিপুন বাংলাদেশ চলচ্চিত্র সমিতির কার্যনিবার্হীর সদস্য পদ লাভ করেন। ২০২২ সালে কাঞ্চন-নিপূণ পরিষদ থেকে সাধারণ সম্পাদক পদে নির্বাচনে অংশ গ্রহন করেন। ২০২০ সালের ৫ ফেব্রুয়ারী বাংলাদেশ চলচ্চিত্র সমিতির আপিল বোর্ড কর্তৃক জায়েদ খানকে অযোগ্য ঘোষণা করা হয় এবং আক্তারকে নবনির্বাচিত সাধারণ সম্পাদক হিসাবে ঘোষণা হয়। পরবর্তীতে ২ মার্চ ২০২২, হাইকোর্ট জায়েদ খানকে বাংলাদেশ চলচ্চিত্র সমিতির নির্বাচিত সাধারণ সম্পাদক হিসাবে ঘোষণা করে। ২১ নভেম্বর ২০২২, আপিল বিভাগ হাইকোর্টের রায় স্থগিত করে। এই আদেশের ফলে আক্তার বাংলাদেশ চলচ্চিত্র সমিতির সাধারণ সম্পাদক পদে বহাল থাকেন।

## চলচ্চিত্রের তালিকা

### টেলিভিশন

### ওয়েব সিরিজ

## পুরস্কার
;জাতীয় চলচ্চিত্র পুরস্কার

;বিসিআরএ অ্যাওয়ার্ড

## তথ্যসূত্র

## বহিঃসংযোগ

* নিপুন ইন্টারনেট মুভি ডাটাবেজ
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:ঢাকার ব্যক্তি
বিষয়শ্রেণী:কুমিল্লা জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:ঢাকার অভিনেত্রী
বিষয়শ্রেণী:মস্কো স্টেট ইউনিভার্সিটির প্রাক্তন শিক্ষার্থী
নাজমুল হাসান পাপন

**নাজমুল হাসান পাপন** (জন্ম: ৩১ মে, ১৯৬১) বাংলাদেশের কিশোরগঞ্জ জেলার একজন রাজনীতিবিদ ও ক্রীড়াবিদ। যিনি ২০০৯ সাল থেকে ২০২৪ সাল পর্যন্ত কিশোরগঞ্জ-৬ আসনের সংসদ সদস্য ছিলেন। পাশাপাশি কয়েক মাস যুব ও ক্রীড়া মন্ত্রণালয়ের মন্ত্রী ছিলেন। পাপন বাংলাদেশ ক্রিকেট বোর্ডের সাবেক সভাপতি ছিলেন। পাপন বাংলাদেশের সাবেক রাষ্ট্রপতি জিল্লুর রহমান এবং আইভি রহমানের সন্তান। পাপন ঔষধ প্রস্তুতকারী সংস্থা বেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক এবং আবাহনী লিমিটেডের ক্রিকেট কমিটির সভাপতি। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রারম্ভিক জীবন
নাজমুল হাসান কিশোরগঞ্জ জেলার ভৈরব নদীবন্দরের উত্তর ভৈরবপুর এলাকায় জন্মগ্রহণ করেন। ১৯৮৫ সালে ঢাকা বিশ্ববিদ্যালয়ের নিয়ন্ত্রণাধীন ব্যবসায় প্রশাসন ইনস্টিটিউট থেকে মার্কেটিংয়ে এমবিএ ডিগ্রী অর্জন করেন।

## কর্মজীবন
বাংলাদেশের ১৯তম রাষ্ট্রপতি হিসেবে জিল্লুর রহমানের শপথ গ্রহণের ফলে কিশোরগঞ্জ-৬ (সংসদীয় আসন ১৬৭, কুলিয়ারচর-ভৈরব) আসন শূন্য হয়। শূন্য আসনে ক্ষমতাসীন বাংলাদেশ আওয়ামী লীগের মনোনীত প্রার্থী হিসেবে ২০০৯ সালের উপ-নির্বাচনে তিনি প্রতিদ্বন্দ্বিতা করে প্রথম মেয়াদে সংসদ সদস্যরূপে বিজয়ী হন নাজমুল হাসান।

পাপন ঢাকা প্রিমিয়ার ডিভিশন ক্রিকেট লিগের অন্যতম দল আবাহনী লিমিটেডের সাথে প্রায় এক দশককাল জড়িত আছেন। ২০০৬ থেকে ২০০৮ সাল পর্যন্ত আবাহনী’র ক্রিকেট কমিটির ভারপ্রাপ্ত সভাপতির দায়িত্ব পালন করেন। এছাড়াও, ২০০৬ সালের কর্পোরেট ক্রিকেট লিগের চ্যাম্পিয়ন বেক্সিমকো ক্রিকেট দলের সভাপতি ছিলেন। বাংলাদেশ প্রিমিয়ার লিগ টি২০-এর উদ্বোধনী আসরে উপদেষ্টা কমিটির সভাপতিত্ব করেছিলেন।

## বিসিবি সভাপতি
বাংলাদেশ ক্রিকেট বোর্ডের সভাপতি হিসেবে তিন বছর দায়িত্ব পালনকালে আন্তর্জাতিক ক্রিকেট কাউন্সিলেরসভাপতি হিসেবে আ হ ম মোস্তফা কামাল মনোনীত হন। এরফলে বিসিবি’র সভাপতির পদ শূন্য হলে বাংলাদেশ সরকার নাজমুল হাসানকে বিসিবি’র নতুন সভাপতি হিসেবে ঘোষণা করে।

ক্রিকেট বোর্ডের গঠনতন্ত্র মোতাবেক বাংলাদেশ সরকার বিসিবি’র প্রধানকে মনোনয়ন দিয়ে থাকে। সাবেক সভাপতি সাবের হোসেন চৌধুরী আগ্রহী হলেও নাজমুল হাসান প্রতিযোগিতার দৌড়ে বিজয়ী হন। বাংলাদেশ ক্রিকেট বোর্ডের ১৪ তম সভাপতি হিসেবে দায়িত্ব নেবার পূর্বে, পাপন ২০০৮ সাল থেকে আবাহনী ক্রিকেট দলের সভাপতির দায়িত্ব পালন করছেন।

## তথ্যসূত্র

## আরও দেখুন

* জিল্লুর রহমান
* বাংলাদেশ ক্রিকেট বোর্ড
* বাংলাদেশের জাতীয় সংসদ

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশী ক্রিকেট প্রশাসক
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:গবর্নমেন্ট ল্যাবরেটরি হাই স্কুলের প্রাক্তন শিক্ষার্থী
বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শেখ পরিবার
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:বাংলাদেশের রাষ্ট্রপতির সন্তান
বিষয়শ্রেণী:বাংলাদেশী ক্রীড়াবিদ-রাজনীতিবিদ
বিষয়শ্রেণী:বাংলাদেশ ক্রিকেট বোর্ডের সভাপতি
প্রথম আল-হাকাম

**আল-হাকাম ইবনে হিশাম ইবনে [[প্রথম আবদুর রহমান|আবদুর রহমান]]** () ছিলেন উমাইয়া খিলাফতের অধীনস্থ কর্ডোবার আমির। তিনি ৭৯৬ থেকে ৮২২ সাল পর্যন্ত আল-আন্দালুসে (মুরিশ শাসিত ইবেরিয়ান উপদ্বীপ) দায়িত্ব পালন করেন।

আল-হাকাম ছিলেন তার পিতার দ্বিতীয় পুত্র। তার বড় ভাই অল্প বয়সে মৃত্যুবরণ করেন। ক্ষমতা লাভের পর তিনি তার চাচা সুলায়মান ও আবদুল্লাহর কাছ থেকে বিরোধীতার সম্মুখীন হন। আবদুল্লাহ তার দুই পুত্র উবায়দুল্লাহ ও আবদুল মালিককে শার্লেমাইনের কাছে সাহায্যের জন্য আলোচনার উদ্দেশ্যে নিয়ে যান। এসময় সুলায়মান কর্ডোবা আক্রমণ করেন। যুদ্ধে তিনি পরাজিত হন ও মেরিডার দিকে যাত্রা করেন। সেখানে তিনি বন্দী হন। এরপর তাকে হত্যা করা হয়। আবদুল্লাহকে ক্ষমা করে দেয়া হয়। কিন্তু তাকে ভেলেনসিয়াতে অবস্থান করতে বাধ্য করা হয়।

আল-হাকাম তার শাসনের অধিকাংশ সময়ই টলেডো, সারাগোসা ও মেরিডার বিদ্রোহ দমনে ব্যয় করেন। বিদ্রোহীরা দুইবার কর্ডোবায় পৌছে যান। আল-হাকামকে অপসারণ করে তার এক ভাই সম্পর্কীয় আত্মীয়কে ক্ষমতায় বসানোর পরিকল্পনা করা হয়। এই পরিকল্পনা ফাঁস হয়ে যাওয়ার পর ৮০৬ সালের ১৬ নভেম্বর একটি ভোজসভায় ৭২ জন অভিজাতকে হত্যা করা হয়। কাউকে ক্রুশে ঝোলানো হয় ও গোয়াদালকুইভির নদীর তীরে প্রদর্শন করা হয়। এসময় এধরনের নিষ্ঠুরতা স্বাভাবিক হিসেবে ধরা হত। কর্ডোবার ফটকে উত্তরের অভিযানের সময় বিদ্রোহী নেতা বা খ্রিষ্টানদের মাথা পরিদর্শন করানো হয়েছিল।

৮১৮ সালে গোয়াদালকুইভির নদীর দক্ষিণ পাড়ে আল-রিবাদ শহরতলীতে একটি বিদ্রোহ দমন করেন। প্রায় ৩০০ জন গুরুত্বপূর্ণ ব্যক্তিকে গ্রেপ্তার করা হয় ও ক্রুশে ঝোলানো হয়। বাকিদেরকে নির্বাসনে পাঠানো হয়। তাদের কেউ মিশরের আলেক্সান্দ্রিয়ায়, কেউ ফেজ ও ক্রিট চলে যান। বাকিরা লেভেন্টের জলদস্যুদের সাথে যোগ দেন।

আল-হাকাম ৮২২ সালে মৃত্যুবরণ করেন। তিনি ২৬ বছর রাজত্ব করেছেন।

## পরিবার
আল-হাকাম ছিলেন প্রথম হিশাম ও তার উপপত্নী জোখরুফের পুত্র।

আল-হাকামের সন্তানরা হল:
* দ্বিতীয় আবদুর রহমান, কর্ডোবার উমাইয়া আমির (৮২২-৮৫২)
* আল-মুগিরা
* সাইদ
* উমাইয়া
* আল-ওয়ালিদ বিন আল-হাকাম। ৮৩৮ সালে তিনি গালিসিয়ায় একটি অভিযানের নেতৃত্ব দেন।

আজাব নামে আল-হাকামের একজন উপপত্নী ছিল। কর্ডোবার শহরতলীতে তিনি কুষ্ঠরোগীদের জন্য একটি প্রতিষ্ঠান স্থাপন করেন। কুষ্ঠরোগীদের এই কলোনীর খরচ তার নামে নির্মিত একটি এস্টেট থেকে চালানো হত। তার এক পুত্র ছিল:
* আবদুল মালিক মারওয়ান

আরেকজন উপপত্নীর নাম ছিল মুতা। তিনি একটি কবরস্থান স্থাপন করেন। দশম শতকেও এটির অস্তিত্ব ছিল।

## তথ্যসূত্র

## বহিঃসংযোগ
* Arabic biography

বিষয়শ্রেণী:জন্মের সাল অজানা
বিষয়শ্রেণী:৮২২-এ মৃত্যু
বিষয়শ্রেণী:কর্ডো‌বার আমির
বিষয়শ্রেণী:৯ম শতকে ইউরোপের শাসক
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৭৭১-এ জন্ম
বিষয়শ্রেণী:৮ম শতাব্দীর আরব ব্যক্তি
আর্নোস ভ্যাল স্টেডিয়াম

**দি আর্নোস ভেল গ্রাউন্ড** বা **আর্নস ভ্যাল** () সেন্ট ভিনসেন্ট ও গ্রেনাডাইনের কিংসটাউনে অবস্থিত একটি ক্রিকেট স্টেডিয়াম। মাঠের দুই প্রান্তের নাম হচ্ছে - *এয়ার পোর্ট এন্ড* ও *বিকুইয়া এন্ড*। প্রায় ১৮,০০০ দর্শক ধারণ করতে পারে এ স্টেডিয়ামটি। বহু-ব্যবহারের উপযোগী মাঠটি খেলার মাঠ হিসেবেই অধিক পরিচিত। এছাড়াও, এখানে ফুটবল খেলাও অনুষ্ঠিত হয়ে থাকে। ৪ ফেব্রুয়ারি, ১৯৮১ তারিখে সর্বপ্রথম কোন আন্তর্জাতিক ক্রীড়া অনুষ্ঠিত হয়। ওয়েস্ট ইন্ডিজ এবং ইংল্যান্ডের মধ্যেকার একদিনের আন্তর্জাতিক খেলায় স্বাগতিক ওয়েস্ট ইন্ডিজ মাত্র ২ রানের ব্যবধানে বিজয়ী হয়েছিল। উইন্ডওয়ার্ড আইল্যান্ডের নিজ মাঠ হিসেবে আর্নস ভ্যাল ব্যবহার করছে।

১৯৯৭ সালে এখানে প্রথম টেস্ট খেলা অনুষ্ঠিত হয়। জয়ের লক্ষ্যমাত্রা ২৬৯ থাকলে স্বাগতিক দলের বিপক্ষে শ্রীলঙ্কা ৮ উইকেটে ২৩৩ রান করলে টেস্ট খেলাটি ড্র হয়েছিল। দ্বিতীয় টেস্ট খেলাটি ২০০৯ সালে সফরকারী বাংলাদেশ দলের বিপক্ষে অংশ নেয় ওয়েস্ট ইন্ডিজ দল। এখানেই বাংলাদেশ দল ৯৫ রানের ব্যবধানে প্রথম টেস্ট জয়ের রেকর্ড গড়ে। অবশ্য ঐ সময় ওয়েস্ট ইন্ডিজ ক্রিকেট বোর্ডের সাথে শীর্ষস্থানীয় ক্রিকেটারদের অনুপস্থিতিতে ওয়েস্ট ইন্ডিজ দলে সাতজন ক্রিকেটারের টেস্ট অভিষেক ঘটে।

## তথ্যসূত্র

## আরও দেখুন
* স্টেডিয়াম
* দি ওভাল
* ওয়েস্ট ইন্ডিজ ক্রিকেট দল
* ২০১৪-এ আন্তর্জাতিক ক্রিকেট
* টেস্ট ক্রিকেট মাঠের তালিকা
* ২০১৪ বাংলাদেশ ক্রিকেট দলের ওয়েস্ট ইন্ডিজ সফর

## বহিঃসংযোগ

স্থানাঙ্ক: ১৩°৮′৩০.৭″ উত্তর ৬১°১২′৪২.৫″ পশ্চিম

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:জাতীয় স্টেডিয়াম
চট্টগ্রাম ওয়ার সিমেট্রি

**কমনওয়েলথ যুদ্ধ সমাধিক্ষেত্র চট্টগ্রাম,** কমনওয়েলথ যুদ্ধ সমাধি কমিশনের একটি সৌধ যেটি সাধারণভাবে **চট্টগ্রাম যুদ্ধ সমাধিক্ষেত্র** নামে পরিচিত।

## অবস্থান
thumbnail|right|সবুজ পাতাবাহারের বেষ্টনী ঘেরা কমনওয়েলথ যুদ্ধ সমাধিক্ষেত্র
কমনওয়েলথ **যুদ্ধ সমাধিক্ষেত্র** চট্টগ্রামের দামপাড়া এলাকায়, ১৯ নং বাদশা মিয়া চৌধুরী সড়কে অবস্থিত। এটি মেডিকেল কলেজের দক্ষিণ-পশ্চিম কোণে, চট্টেশ্বরী সড়কের চারুকলা ইনস্টিটিউটের কাছাকাছি এবং ফিনলে অতিথি ভবনের নিকটবর্তী পাহাড়ি ঢালু আর সমতল ভূমিতে গড়ে উঠেছে। এটি শাহ আমানত বিমানবন্দর থেকে ২২ কিমি উত্তরে এবং চট্টগ্রাম বন্দর থেকে ৮ কিমি দূরে অবস্থিত। সমাধি এলাকা সবুজ বৃক্ষ আর পাতাবাহারের বেষ্টনী দিয়ে ঘেরা। **যুদ্ধ সমাধিক্ষেত্রটির** প্রতিষ্ঠাকালে এলাকাটি বিশাল ধানক্ষেত ছিলো, যদিও বর্তমানে এটি বেশ উন্নত এলাকা এবং শহরের প্রাণকেন্দ্র হিসেবে পরিগণিত। পঞ্চাশের দশকের প্রথমার্ধে নির্মিত এ **সমাধিক্ষেত্রটির** বাইরের অংশে খোলা মাঠ রয়েছে। প্রতিদিন সকাল ৯ টা থেকে দুপুর ১২ টা এবং বিকেল ৩ টা থেকে ৫ টা পর্যন্ত দর্শনার্থীদের জন্যে প্রবেশাধিকার উন্মুক্ত, তবে শীতকালীন মৌসুমে এ সময়সূচির কিছুটা পরিবর্তন ঘটে থাকে। কোলাহলমুক্ত এই সমাধি এলাকায় দর্শনার্থীদের উন্মুক্ত প্রবেশাধিকার থাকলেও এখানে বসা নিষেধ।

## ইতিহাস
দ্বিতীয় বিশ্বযুদ্ধ পরবর্তী সময়ে ব্রিটিশ সেনাবাহিনী এই সমাধিসৌধ প্রতিষ্ঠা করে। সূচনালগ্নে এখানে দ্বিতীয় বিশ্বযুদ্ধে নিহত সৈন্যদের প্রায় ৪০০টি সমাধি ছিলো। তবে বর্তমানে এখানে ৭৩১টি সমাধি বিদ্যমান যার ১৭টি অজানা ব্যক্তির। এখানে দ্বিতীয় বিশ্বযুদ্ধে নিহত জাতীয় বিদেশী সৈন্যদের প্রায় ২০টি (১জন ওলন্দাজ এবং ১৯জন জাপানি) সমাধি বিদ্যমান। এছাড়াও এখানে দ্বিতীয় বিশ্বযুদ্ধের (১৯৩৯-১৯৪৫) চট্টগ্রাম-বোম্বের একটি স্মারক বিদ্যমান।

যুদ্ধ চলাকালীন সময় সেনাবাহিনীর প্রশিক্ষণ এবং ১৫২ নং ব্রিটিশ জেনারেল হাসপাতালের সুবিধার কারণে চট্টগ্রামে মিত্র বাহিনী চতুর্দশ সেনাবাহিনীর এই পথিকৃৎ ক্যাম্প স্থাপন করা হয়। হাসপাতালটি ডিসেম্বর ১৯৪৪ থেকে অক্টোবর ১৯৪৫ পর্যন্ত সক্রিয় ছিলো। প্রাথমিকভাবে এই সমাধিতে সেনাবাহিনীর তত্ত্বাবধানে প্রায় ৪০০ মৃতদেহ সমাহিত করা সম্ভব হয়েছে। এছাড়াও যুদ্ধ শেষে অতিরিক্ত মৃতদেহ লুসাই, ঢাকা, খুলনা, যশোর, কক্সবাজার, ধোয়া পালং, দোহাজারি, রাঙ্গামাটি, পটিয়া এবং অন্যান্য অস্থায়ী সমাধিস্থান থেকে এই সমাধিস্থানে স্থানান্তর করা হয়।

## সমাধির বিবরণ

## গ্যালারি

File:War cemetary1.jpg
File:War Cemetery Chittagong (10).JPG
File:War Cemetery Chittagong (11).JPG
File:War Cemetery Chittagong (5).JPG
File:War Cemetery in chittagong (4).jpg


## তথ্যসূত্র

## বহিঃসংযোগ

* 

বিষয়শ্রেণী:চট্টগ্রামের ইতিহাস‎
বিষয়শ্রেণী:চট্টগ্রামের স্থাপত্য
বিষয়শ্রেণী:বাংলার ইতিহাস
বিষয়শ্রেণী:ব্রিটিশ ভারত
বিষয়শ্রেণী:উপনিবেশিকতাবাদের ইতিহাস
বিষয়শ্রেণী:বাংলাদেশে কমনওয়েলথ ওয়ার গ্রেভস কমিশন কবরস্থান
বিষয়শ্রেণী:২০শ শতাব্দীতে বাংলাদেশে প্রতিষ্ঠিত
বিষয়শ্রেণী:চট্টগ্রামের উদ্যান
দ্বিতীয় আবদুর রহমান

**দ্বিতীয় আবদুর রহমান** () (৭৮৮-৮৫২) ছিলেন আল-আন্দালুসে উমাইয়া খিলাফতের অধীনস্থ কর্ডোবার আমির। তিনি ৮২২ থেকে শুরু করে আমৃত্যু দায়িত্ব পালন করেন।

## জীবনী
দ্বিতীয় আবদুর রহমান টলেডোয় জন্মগ্রহণ করেন। তিনি আমির প্রথম আল-হাকামের পুত্র ছিলেন। যৌবনে তিনি কথিত “পরিখার গণহত্যায়” অংশ নেন। এখানে ৭০০ থেকে ৫০০০ ব্যক্তি যুবরাজের প্রতি আনুগত্য স্বীকার করতে আসলে আল-হাকামের নির্দেশে তাদেরকে হত্যা করা হয়।

৮২২ সালে তিনি তার পিতার উত্তরসূরি হিসেবে কর্ডোবার আমির হন এবং দ্বিতীয় অলফেনসোর সাথে যুদ্ধে জড়িয়ে পড়েন। তিনি অলফেনসোর দক্ষিণমুখী অগ্রযাত্রা রুখে দেন। ৮৩৭ সালে তিনি টলেডোয় খ্রিষ্টান ও ইহুদিদের একটি বিদ্রোহ দমন করেন। ধর্মীয় উদ্দেশ্যে আত্মাহুতি নিষিদ্ধ মর্মে তিনি একটি খ্রিষ্টানদের জন্য একটি ডিক্রি জারি করেন। একে নিরুৎসাহিত করার জন্য তার একটি খ্রিষ্টান সাইনড ছিল।

৮৪৪ সালে আবদুর রহমান ভাইকিংদের একটি আক্রমণ রুখে দেন। তারা কাদিজে অবতরণ করে ও সেভিল জয় করে। তবে তারা এর দুর্গ জয় করতে ব্যর্থ হয়। তারা কর্ডোবা আক্রমণ করে। আবদুর রহমান ভবিষ্যত প্রতিরোধের জন্য একটি নৌবাহিনী গঠন করেন ও নৌ অস্ত্রাগার গড়ে তোলেন।

চার্লস দ্য বাল্ডের বিরুদ্ধে উইলিয়ামের সাহায্যের আবেদনে দ্বিতীয় আবদুর রহমান সাড়া দেন।

কর্ডোবায় তার ভবন নির্মাণ কার্যক্রমের জন্য তিনি বিখ্যাত ছিলেন। এখানেই তিনি ৮৫২ সালে মৃত্যুবরণ করেন। কর্ডোবা মসজিদ-ক্যাথেড্রালের অংশবিশেষ তিনি নির্মাণ করেন। একজন তেজস্বী যোদ্ধার পাশাপাশি তিনি শিল্পের সমাদরকারীও ছিলেন। কর্ডোবার আত্মাহুতি বলে পরিচিত ঘটনায় তিনি যুক্ত ছিলেন।

## তথ্যসূত্র

বিষয়শ্রেণী:৭৮৮-এ জন্ম
বিষয়শ্রেণী:৮৫২-এ মৃত্যু
বিষয়শ্রেণী:কর্ডো‌বার আমির
বিষয়শ্রেণী:টলেডোর (স্পেন) মানুষ
বিষয়শ্রেণী:মুরসিয়ান মানুষ
বিষয়শ্রেণী:৯ম-শতাব্দীর ইউরোপীয় শাসক
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৭৯২-এ জন্ম
বিষয়শ্রেণী:৮ম শতাব্দীর আরব ব্যক্তি
২০১৩–১৪ আন্তর্জাতিক ক্রিকেট

**২০১৩-১৪ মৌসুমে আন্তর্জাতিক ক্রিকেট** () খেলা ও প্রতিযোগিতা সেপ্টেম্বর, ২০১৩ থেকে মার্চ, ২০১৪ সাল পর্যন্ত চলে।

## মৌসুমের সার-সংক্ষেপ
 

## দলীয় র‌্যাঙ্কিং
মৌসুমের শুরুতে নিম্নবর্ণিত দলীয় র‌্যাঙ্কিং ছিল:

## সেপ্টেম্বর
### সংযুক্ত আরব আমিরাতে নামিবিয়া

### সংযুক্ত আরব আমিরাতে আফগানিস্তান বনাম কেনিয়া

## অক্টোবর
### বাংলাদেশে নিউজিল্যান্ড

### ভারতে অস্ট্রেলিয়া

### সংযুক্ত আরব আমিরাতে পাকিস্তান বনাম দক্ষিণ আফ্রিকা

## নভেম্বর
### ভারতে ওয়েস্ট ইন্ডিজ

### শ্রীলঙ্কায় নিউজিল্যান্ড

### আইসিসি বিশ্ব টুয়েন্টি২০ যোগ্যতা নির্ধারণী

#### গ্রুপ পর্ব

#### স্থান নির্ধারণী

### দক্ষিণ আফ্রিকায় পাকিস্তান

### অস্ট্রেলিয়ায় ইংল্যান্ড

## ডিসেম্বর
### নিউজিল্যান্ডে ওয়েস্ট ইন্ডিজ

### দক্ষিণ আফ্রিকায় ভারত

### সংযুক্ত আরব আমিরাতে পাকিস্তান বনাম আফগানিস্তান

### ২০১১-১৩ আইসিসি আন্তমহাদেশীয় কাপ ফাইনাল

### সংযুক্ত আরব আমিরাতে পাকিস্তান-শ্রীলঙ্কা

## জানুয়ারি
### বিশ্বকাপ ক্রিকেট বাছাই-পর্ব

### নিউজিল্যান্ডে ভারত

### বাংলাদেশে শ্রীলঙ্কা

## ফেব্রুয়ারি
### দক্ষিণ আফ্রিকায় অস্ট্রেলিয়া

### ওয়েস্ট ইন্ডিজে আয়ারল্যান্ড

### এশিয়া কাপ

### ওয়েস্ট ইন্ডিজে ইংল্যান্ড

## তথ্যসূত্র

## বহিঃসংযোগ
* 2013/14 season on ESPN Cricinfo

বিষয়শ্রেণী:২০১৩–১৪ আন্তর্জাতিক ক্রিকেট প্রতিযোগিতা
বিষয়শ্রেণী:২০১৩-এ ক্রিকেট
বিষয়শ্রেণী:২০১৪-এ ক্রিকেট
কাতা

একটি জাপানি শব্দ যা একাকী বা জোড়ায় অনুশীলনে চলাচলের বিস্তারিত কলার নিদর্শন। ফর্ম শব্দটি সাধারণ অ-জাপানি মার্শাল আর্টের অনুরূপ ধারনার জন্য ব্যবহৃত হয়।

## পটভূমি
[থাম্ব|150 px|বাম|''2005 cadet world karate champion  Emmanuelle Fumonde, [Sainte-Suzanne (Réunion)|Sainte-Suzanne (Réunion)'']]
কাতা মূলত সংরক্ষিত সফল যুদ্ধ কৌশলের অধ্যাপনা এবং প্রশিক্ষণ পদ্ধতি। কাতায় একায় বিশৃঙ্খলার বদলে একজন সঙ্গীর সাথে নিয়মানুযায়ী যুদ্ধে লিপ্ত হতে হয়। জাপানিরা সাধারণত তাদের কারাত প্র্যাকটিস করার সময় ক্যান্ড স্টিক ব্যবহার করে থাকে এটি সাধারনত নরম বাঁশ দিয়ে বানানো হয়।

## তথ্যসূত্র

## বহিঃসংযোগ
* Information on the Kata of Judo.


বিষয়শ্রেণী:কারাতে
বিষয়শ্রেণী:জুজুৎসু
বিষয়শ্রেণী:জুডো
বিষয়শ্রেণী:আকিদো শর্তাবলী এবং নীতিমালা
বিষয়শ্রেণী:জাপানি মার্শাল আর্ট শর্তাবলী
বিষয়শ্রেণী:ব্যবস্থাপনা
বিষয়শ্রেণী:জাপানি মার্শাল আর্ট
বিষয়শ্রেণী:আইকিদো
চিং ইয়ি চুয়ান

**চিং ইয়ি চুয়ান** (চীনা: 形意拳; পিনইয়িন: জিং আই কুয়ান; ওয়েড-জাইলস: সিং আই ছুয়ান) অভ্যন্তরীণ চীনা মার্শাল আর্টগুলোর মধ্যে অন্যতম।

## সাধারণ ইতিহাস (প্রাচীন কালে - ২০শ শতাব্দী)
ইয়াং জ্বিং-মিং বলেছেন যে চিং ইয়ি চুয়ানের নানান দিক (বিশেষত প্রাণীর স্টাইল) শাওলিন মন্দিরের লিয়াং রাজবংশ পর্যন্ত সনাক্তযোগ্য।

## সাম্প্রতিক ইতিহাস (২০ এবং ২১ শতাব্দী)
চিং ইয়ি চুয়ানের একটি সংক্ষিপ্ত সংস্করণ দ্বিতীয় চীন-জাপান যুদ্ধের সময় বন্ধ ত্রৈমাসিক লড়াইয়ের জন্য নানজিং এ সামরিক একাডেমীতে চীনা কর্মকর্তাদের শেখানো হত। এটিতে নিরস্ত্র কৌশলের পাশাপাশি সশস্ত্র কৌশল যেমন বেয়নেট এবং খড়্গ ড্রিলস অন্তর্ভুক্ত ছিল।

## চিং ইয়ি চুয়ানের শাখা
চিং ইয়ি চুয়ানের তিনটি প্রধান উন্নয়নমূলক শাখা রয়েছে:

* শানজি (সং পরিবারের সাব শাখা সহ)
* হেবেই 
* হেনান

## আরও পড়ুন
* 
* Xing Yi Lianhuan Quan, Li Cun Yi (Translated by Joseph Crandall) 
* 
* 
* 
* 
*  (Translated)
* 

## তথ্যসূত্র

## বহিঃসংযোগ

* A translation of chapters from Li Zhongxuan's book on Xing Yi Quan practice and history
* Xinyi Liuhe Quan - the secret art of Chinese Muslims: Part One - Brief History
* XinYi LiuHe Quan video demonstrated by Master Wu QiuTing

বিষয়শ্রেণী:চীনা সমরকলা
বিষয়শ্রেণী:চীনা মার্শাল আর্ট শর্তাবলী
মিরক্যাট

**মিরক্যাট** হল বেজি জাতীয় স্তন্যপায়ী প্রাণী। আফ্রিকা মহাদেশের বতসোয়ানার কালাহারি মরুভূমি, নামিবিয়ার নামিবিয়া মরুভূমি, দক্ষিণ এঙ্গোলা এবং দক্ষিণ আফ্রিকায় এদের দেখতে পাওয়া যায়। মিরক্যাটরা সচরাচর দলবদ্ধ হয়ে থাকতে পছন্দ করে। এদের একটি দলে প্রায় ২০ থেকে ৫০ টি মিরক্যাট থাকতে পারে। কৃত্তিম পরিবেশে এরা প্রায় ১২-১৪ বছর বাঁচলেও বন্য পরিবেশে এর অর্ধেক বাঁচে।
## বৈশিষ্ট
thumb|left|নামিবিয়ায় একটি মিরক্যাট ব্যাং ধরে খাচ্ছে
### আচরণ
right|thumb|250px|জাপানে একটি চিড়িয়াখানায় একটি মিরক্যাট দুই পায়ের উপর ভর দিয়ে দাঁড়িয়ে আছে
বন্য পরিবেশে মিরক্যাটরা গর্তে বসবাস করে। এদের গর্তগুলি অনেক গর্তের সাথে যুক্ত থাকে এবং একের অধিক বহির্গমন পথ থাকে। সচরাচর দিনের বেলা খাবার খোজার সময়ই কেবল এরা গর্ত থেকে বের হয়। মিরক্যাটরা সামাজিক প্রাণী এবং গোত্রে বসবাস করে। গর্তের বাইরে এরা অনেক শিকারী প্রাণীদের থেকে রক্ষা পাবার জন্য অনেক সজাগ থাকে। দলের বাকী সদস্যরা যখন খাবার খুঁজতে থাকে তখন অন্তত কয়েকটি মিরক্যাট দুই পায়ের উপর ভর দিয়ে চারিদিক পর্যবেক্ষণ করতে থাকে। পর্যবেক্ষণ করা এবং সজাগ থাকার এই চরিত্রটি মিরক্যাটরা বন্য এবং কৃত্রিম (চিড়িয়াখানা) উভয় পরিবেশে বজায় রাখে।

### খাদ্য
মিরক্যাটরা মূলত পতঙ্গোভোজী তবে সাপ, গিরগিটি বিছে, মাকড়সা, বিভিন্ন প্রাণীর ডিম এবং গাছপালাও এদের খাদ্যতালিকায় থাকে। কিছু বিষাক্ত প্রাণীর বিষ যেমন কালাহারি মরুভূমির বিষাক্ত কাকড়া বিছার বিষ এদের শরীরে কাজ করে না। মানুষের মত মিরক্যাটদের শরীরে মেদ সঞ্চয় করার কোন ব্যবস্থা না থাকায় এরা শক্তি জমিয়ে রাখতে পারে না। তাই প্রতিদিনই এদের খাদ্য সংগ্রহের জন্য বের হতে হয়। মিরক্যাটরা যখন খাবার সংগ্রহের জন্য বের হয় তখন দলের একজনকে পাহারায় রাখে যাতে করে শিকারী প্রাণীর আগমনের আগাম সতর্কবার্তা পাওয়া যায়। খাদ্য সংগ্রহের জন্য এরা কয়েক সেকেন্ডের মধ্যেই এদের উচ্চতারও বেশি গভীর মাটি খুঁড়তে পারে।

### প্রজনন
মিরক্যাটরা এক বছর বয়স থেকেই যৌন প্রজননক্ষম হয়ে ওঠে এবং এক বছরেই তিন থেকে পাঁচটি বাচ্চা দিতে সক্ষম। মোটামুটি তিন সপ্তাহ বয়স হলেই এরা বাচ্চাদের গর্ত থেকে বের করে এবং দলের বাকি সবাই দাঁড়িয়ে থেকে এদের পাহারা দেয়। এক মাস বয়স হওয়ার আগে বাচ্চা মিরক্যাটরা খাবারের সন্ধানে বের হয় না। এক মাস পর বয়োজ্যেষ্ঠ মিরক্যাটরা বাচ্চাদের শিকার করা শেখায়।

## গ্যালারি

File:Meerkat.jpg|মিরক্যাট পিছনের দুই পায়ে ভর দিয়ে দাঁড়িয়ে আছে
File:Suricata suricatta -Auckland Zoo -group-8a.jpg|অকল্যান্ড চিড়িয়াখানায় মিরক্যাট
File:Zolli Ethosha House.jpg|ব্যাসেল জু তে মিরক্যাটের একটি দল


## আরও দেখুন
* David Macdonald (Photography by Nigel Dennis): *Meerkats*. London: New Holland Publishers, 1999.
* Meerkat pups go to eating school BBC News, 13 July 2006.

## তথ্যসূত্র

## বহিঃসংযোগ

* Animal Diversity – Meerkat, University of Michigan
* Meerkat enquiries on the increase – BBC Nottingham

বিষয়শ্রেণী:বেজি
বিষয়শ্রেণী:১৭৭৬-এ বর্ণিত স্তন্যপায়ী
বিষয়শ্রেণী:আফ্রিকার স্তন্যপায়ী
বিষয়শ্রেণী:অ্যাঙ্গোলার স্তন্যপায়ী
বিষয়শ্রেণী:নামিবিয়ার স্তন্যপায়ী
বিষয়শ্রেণী:দক্ষিণ আফ্রিকার স্তন্যপায়ী
জুলফিকার বাবর

**জুলফিকার বাবর** (; জন্ম: ১০ ডিসেম্বর, ১৯৭৮) পাঞ্জাবের ওকারা এলাকায় জন্মগ্রহণকারী পাকিস্তানি ক্রিকেটার। ডানহাতি ব্যাটসম্যান হিসেবে পাকিস্তান দলে খেলছেন। এছাড়াও, মুলতান টাইগার্স, কোয়েটা বিয়ার্স, ওয়াটার অ্যান্ড পাওয়ার ডেভেলপম্যান অথরিটি ও পাকিস্তান এ ক্রিকেট দলে খেলছেন তিনি।

২৭ জুলাই, ২০১৩ তারিখে ওয়েস্ট ইন্ডিজের বিপক্ষে আর্নোস ভ্যাল স্টেডিয়ামে টুয়েন্টি২০ আন্তর্জাতিকে অভিষেক ঘটে তার। ২০১৩ সালের ওয়েস্ট ইন্ডিজ সফরে টি২০তে সিরিজ সেরা খেলোয়াড়ের মর্যাদা লাভ করেন বাবর।

## তথ্যসূত্র

## আরও দেখুন
* ওয়াকার ইউনুস
* পাকিস্তান জাতীয় ক্রিকেট দল
* ২০১৩ পাকিস্তান ক্রিকেট দলের ওয়েস্ট ইন্ডিজ সফর

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:ওকারা থেকে আগত ক্রিকেটার
বিষয়শ্রেণী:মুলতানের ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:বেলুচিস্তান বিয়ার্সের ক্রিকেটার
বিষয়শ্রেণী:ইনিংসে ১০ উইকেট লাভকারী ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
মিরপুর সরকারি উচ্চ বিদ্যালয়

## ভূমিকা
**মিরপুর সরকারি উচ্চ বিদ্যালয়** ঢাকার একটি ঐতিহ্যবাহী স্কুল। এটি ১৯৬৩ সালে প্রতিষ্ঠিত হয়। 
## অবস্থান
এই বিদ্যালয়টি ঢাকার মিরপুর ১ নাম্বার বাস স্ট্যান্ড এর সাথেই অবস্থিত। অর্থাৎ মুক্তিযোদ্ধা মার্কেট এর বিপরীতে এবং মুক্ত বাংলা শপিং কমপ্লেক্স এর পিছনে অবস্থিত, যা নিকট অতীতে বিদ্যালয়টির সম্মুখভাগে অবস্থিত মার্কেটগুলো সরকারি লিজ নেওয়ার আগ পর্যন্ত এই স্কুলের বিশাল মাঠেরই একটা অংশ ছিল।
## ইতিহাস
ঐতিহ্যবাহী এই স্কুলটি বাংলাদেশের ভাষা আন্দোলনের ইতিহাসের সাথে খুব নিবিড়ভাবে জড়িত। সেকারণেই প্রতিষ্ঠালগ্নে এর নাম ছিল বেঙ্গলি মিডিয়াম স্কুল, যা এই লোকালয়ের বাসিন্দাদের কাছে একমাত্র শিক্ষা প্রতিষ্ঠান হিসেবে বিবেচিত হতো। পরবর্তীতে সময়ের বিবর্তনে স্বাধীনতার পরে ১৯৮৩ সালে এর নাম পরিবর্তিত হয়। তৎকালীন বাংলাদেশ সরকার বেঙ্গলি মিডিয়াম স্কুলকে সরকারি স্বীকৃতি দিয়ে একে সরকারিকরণ করে। ফলস্বরূপ এর নতুন নাম হয় - মিরপুর সরকারি উচ্চ বিদ্যালয়। ১৯৬৩ সালে  প্রতিষ্ঠিত এই বিদ্যালয়টির অনেক আগের পুরনো দুই তলা এবং প্রায় ২০০ কক্ষ বিশিষ্ট লম্বা একটি ভবন রয়েছে। যা এখন অনেকটা পরিত্যক্ত। তবে সম্প্রীতি ৫ তলা বিশিষ্ট একটি সুন্দর নতুন ভবন তৈরি করা হয়েছে। এছাড়াও এই বিদ্যালয়টির  প্রায় ৪০ একরের একটি  বড় মাঠ রয়েছে।

## বিভাগ সমূহ
এই স্কুলে তিনটি বিভাগ চালু রয়েছে। যথা- বিজ্ঞান, ব্যবসায় শিক্ষা ও মানবিক।
### বিজ্ঞান বিভাগ
আবশ্যিক বিষয়: বাংলা, ইংরেজি, পদার্থবিজ্ঞান, রসায়ন।
ঐচ্ছিক বিষয়: গণিত, জীববিজ্ঞান।
### ব্যবসায় শিক্ষা বিভাগ
আবশ্যিক বিষয়: বাংলা, ইংরেজি, হিসাব বিজ্ঞান, ব্যবসায় নীতি ও প্রয়োগ।
ঐচ্ছিক বিষয়: ব্যবসায় উদ্যোগ ও ব্যবহারিক ব্যবস্থাপনা, অর্থনীতি ও বাণিজ্যিক ভূগোল, পরিসংখ্যান।
### মানবিক বিভাগ
ইতিহাস, পৌরনীতি, ভূগোল ও বাংলাদেশ ও বিশ্ব পরিচিতি।
ঐচ্ছিক বিষয়: ইসলামের ইতিহাস ও আরও অন্যান্য।
## ভর্তি ও বেতন
মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি  করা হয়ে থাকে। তবে এই বিদ্যালয়ে পড়তে হলে একজন শিক্ষার্থীকে লিখিত ভর্তি পরীক্ষায় অংশগ্রহণ করতে হয়। ঢাকা সিটি কর্পোরেশনের মধ্যে যে ২৪ টি সরকারি বিদ্যালয় রয়েছে এই স্কুলটি তার মাঝে **এ** গ্রেডভুক্ত। প্রতি বছরের জানুয়ারি মাসেই এই বিদ্যালয়ের ভর্তি কার্যক্রম সম্পন্ন হয়ে যায়। সরকার কর্তৃক নির্ধরিত বেতন ও ফি নেয়া হয়।

## তথ্যসূত্র

বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার সরকারি বিদ্যালয়
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
গ্রাম (দ্ব্যর্থতা নিরসন)

**গ্রাম** বলতে বোঝানো হতে পারে -
* গ্রাম - এক প্রকার বসতি।
* গ্রাম (একক) - ভর পরিমাপের একক।
উমর মসজিদ (জেরুসালেম)

আইয়ুবিদ *মসজিদ অফ ওমর* () হলো পুরানো শহর জেরুসালেম এর ভিতরে একটি ইসলামিক উপাসনার স্থান। এটি খ্রিস্টান কোয়ার্টার এর মুরিস্তান এলাকায় চার্চ অফ দ্য হলি সেপুলচার-এর দক্ষিণ প্রাঙ্গণের ঠিক বিপরীতে অবস্থিত। মসজিদটি পর্যটকদের জন্য উন্মুক্ত নয় এবং এখানে শুধুমাত্র প্রার্থনার জন্য প্রবেশ করা যেতে পারে।

## ইতিহাস

 ৬৩৭ সালে আবু উবাইদাহ ইবনে আল-জাররাহর নেতৃত্বাধীন মুসলিম সেনাবাহিনী জেরুসালেম অবরোধের সময় পেট্রিয়ার্ক সফ্রোনিয়াস শুধু খলিফা উমর ছাড়া আর কারো কাছে আত্মসমর্পণে অস্বীকৃতি জানান। উমর এরপর জেরুসালেম আসেন ও আত্মসমর্পণ অনুষ্ঠিত হয়। এরপর তিনি চার্চ অব হলি দ্য সেপালচার পরিদর্শন করেন। সোফ্রোনিয়াস এসময় তাকে গির্জার ভেতর নামাজ পড়ার আমন্ত্রণ জানালে উমর তা গ্রহণে অপারগতা প্রকাশ করেন। তার যুক্তি ছিল এমনটা করলে এই উদাহরণ ভবিষ্যতে এই গির্জার জন্য ক্ষতিকর হতে পারে। এর বদলে তিনি বাইরের উন্মুক্ত প্রাঙ্গনে নামাজ পড়েন। এখানে নবী দাউদ (আ) নামাজ পড়েছেন বলে বিশ্বাস করা হয়।

## স্থাপত্য

উমর মসজিদের বর্তমান রূপটি আইয়ুবীয় শাসনের সময় সুলতান আল-আফদাল ইবনে সালাহ আদ-দিন কর্তৃক ১১৯৩ সালে এই ঘটনার স্মৃতি স্বরূপ নির্মিত হয়। এর ১৫ মিটার (৪৯ ফুট) উঁচু মিনারটি ১৪৬৫ সালের আগে নির্মিত হয়। অটোমান সুলতান প্রথম আবদুল মজিদ এটি পুনঃনির্মাণ করেন।

## গ্যালারি

Image:Modern_jerusalem_1915.jpg|১৯১৫ সালের মানচিত্রে মসজিদটি হলি সেপালচারের দক্ষিণে নির্দেশ করা হয়েছে।
File:Mosque of Omar in Jerusalem.jpg|মসজিদটি ধর্মীয় কাজের জন্য সংরক্ষিত।
File:Mosque of Omar, Jerusalem1.jpg|উমর মসজিদের মিনার ।


## আরও পড়ুন
* Busse, Heribert, *Die 'Umar-Moschee im östlichen Atrium der Grabeskirche* (lit. "The Mosque of 'Umar in the eastern atrium of the Church of the Holy Sepulchre"), Zeitschrift des deutschen Palästina-Vereins, 109 (1993), pp.&nbsp;73–82.

## তথ্যসূত্র

## বহিঃসংযোগ

বিষয়শ্রেণী:১২১৬-এ প্রতিষ্ঠিত
বিষয়শ্রেণী:মামলুক স্থাপত্য
বিষয়শ্রেণী:১৩শ-শতাব্দীতে প্রতিষ্ঠিত ধর্মীয় প্রতিষ্ঠান
বিষয়শ্রেণী:জেরুসালেমের মসজিদ
বিষয়শ্রেণী:১২শ শতাব্দীর মসজিদ
মার্শাল ডাব্লিউ নিরেনবার্গ

[right|250px|thumb|Nirenberg and [Heinrich Matthaei|Matthaei from 1961]]
right|250px|thumb|Nirenberg from 1962.

**মার্শাল ওয়ারেন নিরেনবার্গ** (জন্ম এপ্রিল ১০, ১৯২৭ – মৃত্যু জানুয়ারী ১৫, ২০১০) একজন মার্কিন প্রাণরসায়নবিদ ও জিনবিজ্ঞানী। তিনি ১৯৬৮ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন।

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন বংশাণুবিদ
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন প্রাণরসায়নবিদ
বিষয়শ্রেণী:বংশাণুবিজ্ঞানের ইতিহাস
বিষয়শ্রেণী:ইহুদি রসায়নবিদ
বিষয়শ্রেণী:নিউ ইয়র্কে ক্যান্সারে মৃত্যু
জন ফ্রাঙ্কলিন এন্ডারস

থাম্ব|পোলিও হল অফ ফেমে জন এন্ডার্সের আবক্ষ
**জন ফ্রাঙ্কলিন এন্ডারস** (১০ ফেব্রুয়ারি ১৮৯৭ – ৮ সেপ্টেম্বর ১৯৮৫) একজন মার্কিন বিজ্ঞানী। তাকে "আধুনিক প্রতিষেধকের জনক" বলা হয়।  তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
এন্ডারস কানেকটিকাটের ওয়েস্ট হার্টফোর্ডে জন্মগ্রহণ করেন। তিনি ১৯৩০ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। পরে তিনি শিশু হাসপাতাল বোস্টনের অনুষদে যোগদান করেন। 

## সম্মাননা
প্রেসিডেন্সিয়াল মেডেল অব ফ্রীডম, ১৯৬৩ 

## তথ্যসূত্র

## বহিঃসংযোগ
* Biography at Nobel Foundation website

বিষয়শ্রেণী:১৮৯৭-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন বিজ্ঞানী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:টাইম সাময়িকীর বর্ষসেরা ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
হুগো গ্রোশিয়াস

**হুগো গ্রোশিয়াস** (১০ এপ্রিল ১৫৮৩ - ২৮ আগস্ট ১৬৪৫) ছিলেন ওলন্দাজ প্রজাতন্ত্রের একজন আইনজ্ঞ। তিনি ফ্রান্সিসকো দে ভিতোরিয়া আর আলবার্তো জেন্তিলির সাথে মিলে প্রাকৃতিক আইনের উপর ভিত্তি করে আন্তর্জাতিক আইনের ভিত্তিপ্রস্তর স্থাপন করেন। তিনি ছিলেন একাধারে একজন দার্শনিক, ধর্মতাত্ত্বিক, ইতিহাসবেত্তা, কূটনীতিবিদ, নাট্যকার ও কবি।

রোমান সাম্রাজ্যের পতন ঘটে ৪২৬ খ্রিষ্টাব্দে। তারপর মধ্যযুগে ইউরোপের শাসনকার্য পরিচালিত হত ভ্যাটিকান থেকে। প্রাকৃতিক আইনকে মধ্যযুগে ধর্ম দিয়ে চাপা দেওয়া হয়। বলা হয় যা কিছু ঈশ্বর কর্তৃক প্রদত্ত তাই আইন। একইভাবে রাষ্ট্র ও জাতিসমূহ কীভাবে আচরণ করবে তাও ঈশ্বর ঠিক করে দিয়েছেন। গ্রোশিয়াস এ ধারণা পরিবর্তনে অগ্রণী ভূমিকা পালন করেন। ১৬০৯ সালে তার প্রথম গ্রন্থে *Mare Liberum* বা "মুক্ত সমুদ্র" প্রকাশ করেন। সপ্তদশ শতকে ইউরোপে সবচেয়ে শক্তিশালী রাষ্ট্র ছিল ইংল্যান্ড, ফ্রান্স, ইতালি, স্পেন ও নেদারল্যান্ডস। মূল কারণ ছিল এসব রাষ্ট্র সমুদ্রপথে বাণিজ্য করার সুযোগ পায় এবং এদের প্রত্যেকের শক্তিশালী নৌবাহিনী ছিল। এ শক্তির বলে এরা সমুদ্রের বিশাল অংশ নিজ নিজ অধিকারে রয়েছে বলে দাবি করে। এ গ্রন্থে গ্রোশিয়াস দেখান যে সমুদ্র মানবজাতির জন্য উন্মুক্ত। প্রকৃতির এ ভাণ্ডারের উপর অধিকার নিশ্চিত করা জরুরি এবং তা করতে হবে নির্দিষ্ট নীতিমালার ভিত্তিতে। তার এ প্রকৃতিবাদী মতবাদ ব্যাপক সাড়া ফেলে।

১৬২৫ সালে হুগো গ্রোশিয়াস তার বিখ্যাত গ্রন্থ *ডি জুর বেল্লি আক পাসিস* (যুদ্ধ ও শান্তির আইন) প্রকাশ করেন। এ গ্রন্থে তিনি বিশ্বশান্তির একটি রূপরেখা প্রকাশ করেন যা আন্তর্জাতিক আইনের অন্যতম ভিত্তি হিসেবে কাজ করে। এ গ্রন্থে তিনি পরামর্শ দেন, রাষ্ট্রসমূহের পারস্পরিক সম্পর্কের ক্ষেত্রে যুক্তির উপর প্রাধান্য দেওয়া উচিত।

১৬৪৫ সালের আগস্টে তিনি সুইডিশ পোমেরানিয়ায় মৃত্যুবরণ করেন।

## তথ্যসূত্র

## আরও পড়ুন
* Borschberg, Peter, 2011, *Hugo Grotius, the Portuguese and Free Trade in the East Indies*, Singapore and Leiden: Singapore University Press and KITLV Press.
* Johannes Thumfart: ''The Economic Theology of Free Trade. On the relationship between Hugo Grotius’s “Mare Liberum” and Francisco de Vitoria’s “Relectio de Indis recenter inventis”, following Giorgio Agamben’s enhancement of Carl Schmitt’s notion of Political Theology*. In: Grotiana 30/2009, S. 65-87.
* Bull, Kingsbury and Roberts, eds., 1990. *Hugo Grotius and International Relations''. Oxford Univ. Press.

## বহিঃসংযোগ

* Stanford Encyclopedia of Philosophy entry
* Extensive catalogue of Grotius' writings at the Peace Palace Library, The Hague 
* Syntagma arateorum, Leiden 1600 da www.atlascoelestis.com

বিষয়শ্রেণী:১৫৮৩-এ জন্ম
বিষয়শ্রেণী:১৬৪৫-এ মৃত্যু
বিষয়শ্রেণী:১৭শ শতাব্দীর দার্শনিক
বিষয়শ্রেণী:আইনজ্ঞ
বিষয়শ্রেণী:ওলন্দাজ দার্শনিক
বিষয়শ্রেণী:ডাচ কবি
বিষয়শ্রেণী:ডাচ রাজনীতিবিদ
বিষয়শ্রেণী:ডাচ ইতিহাসবিদ
বিষয়শ্রেণী:ডাচ কূটনীতিক
বিষয়শ্রেণী:ডাচ খ্রিস্টান
বিষয়শ্রেণী:ডাচ নবজাগরণের মানবতাবাদী
বিষয়শ্রেণী:রাজনৈতিক দার্শনিক
বিষয়শ্রেণী:ফ্রান্সে সুইডেনের রাষ্ট্রদূত
বিষয়শ্রেণী:প্রোটেস্ট্যান্ট দার্শনিক
বিষয়শ্রেণী:খ্রিস্টান দার্শনিক
বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুদ্ধের দার্শনিক
২০১৩ সাফ চ্যাম্পিয়নশিপ

**২০১৩ সাফ চ্যাম্পিয়নশিপ** সাফ চ্যাম্পিয়নশিপের দশম আসর। ১-১১ সেপ্টেম্বর নেপালের কাঠমান্ডুতে অনুষ্ঠিত হয় সাফ টুর্নামেন্ট য সেপ্টেম্বর ২০১২ সালে শ্রীলঙ্কায় অনুষ্ঠিত সাফ কার্যনির্বাহীর কমিটির সভায় এই সিদ্ধান্ত গ্রহণ করা হয়। ফাইনালে ভারতকে ২-০ গোলে হারিয়ে আফগানিস্তান প্রথমবারের মত সাফ চ্যাম্পিয়ন হয়।

## স্বাগতিক নির্বাচন
সেপ্টেম্বর ২০১২ সালে শ্রীলংকায় ২০১২ সাফ মহিলা চ্যাম্পিয়নশিপের সময় নেপালকে স্বাগতিক হিসেবে নির্বাচিত করা হয়। 
## অংশগ্রহণকারী দেশ

### গ্রুপ ড্র
ড্র অনুষ্ঠান কাঠমান্ডুর সয়াল্টি ক্রোন প্লাজাতে ৩০ জুলাই ২০১৩ তারিখে অনুষ্ঠিত হয়। অনুষ্ঠানে নেপাল ফুটবল অ্যাসোসিয়েশনের চেয়ারম্যান গণেশ থাপা, সাফ সভাপতি কাজী সালাউদ্দিন, সেক্রেটারি আলবার্তো কোলাকো এবং জাতীয় ক্রীড়া পরিষদের সদস্য, সচিব যুবরাজ লামার সহ বিশিষ্ট জন উপস্থিত ছিলেন।  

## মাঠ




## স্কোয়াড

## ম্যাচের কর্মকর্তা
২২ আগস্ট ২০১৩ তারিখে সাফ টুনামেন্টের জন্য ১৫জন রেফারির নাম ঘোষণা করে। 

;রেফারি

*  তৈয়ব শামসুজ্জামান
*  প্রতাপ সিং

*  আধাম মুখাদমেহ
*  সুধিশ পান্ডে

*  সালেহ আল হাথলোল
*  হেত্তিকাঙ্কানামগে পেরেরা

;সহকারী রেফারি

*  আলিমাকা শিরজাদ 
*  উগুয়েন দর্জি
*  আহমেদ আমেয

*  নানিরাম মাগার 
*  আহামদ মোয়ান্নেস
*  মাহমোদ আহামদ

*  মুরাদ ওয়াহিদ 
*  আব্দুলআজিজ আল আস্মারি 
*  খালিদ আল দোঘাইরি

## গ্রুপ পর্ব
সাফ গ্রুপ এবং সময়সূচী ৩০ জুলাই ২০১৩ তারিখে নিশ্চিত করে। 

*তালিকাভুক্ত সকল সময় নেপাল মান সময় অনুসারে।*

#### গ্রুপ এ



|}

----

----

----

----

----

#### গ্রুপ বি



|}

----

----

----

----

## নকআউট পর্ব



### সেমিফাইনাল

----

### ফাইনাল

## বিজয়ী

## পুরস্কার
নিম্নলিখিত পুরস্কার ২০১৩ সাফ চ্যাম্পিয়নশিপের জন্য দেওয়া হয়। 

## পুরস্কারের অর্থ
শীর্ষ ৪টি দলকে পুরস্কারের অর্থ দেয়া হয়।

## গোলদাতা
;১০ গোল
*  আলি আশফাক

;৪ গোল
*  মোহাম্মেদ ইযযাদীন

;৩ গোল
*  আলি ফাসির

;২ গোল

*  সান্দজার আহমেদী
*  জোহিব ইসলাম আমীরি
*  মুস্তাফা আজাদজয়

*  আলি উমর
*  অনিল গুরং

*  হাসমাতুল্লাহ বারাকজাই
*  পাসাং শেরিং

;১ গোল

*  মোহাম্মাদ রাফি বারাকজাই
*  আতিকুর রহমান মিশু
*  চেনচো গেইলশেন
*  সোনম তেনযিন
*  সুনীল ছেত্রী

*  অর্নব মন্ডল
*  সৈয়দ নাবী
*  আসাদুল্লাহ আবদুল্লা
*  হাসান আধুহাম
*  মোহামেদ উমাইর
*  ভরত খাওয়াস

*  বিমল মগর
*  জু মানু রায়
*  হাসান বশির
*  সমর ইসহাক
*  কলিম উল্লাহ
*  মোহামেদ ফাজালুজ্জামান

;আত্মঘাতি গোল

*  পেমা দর্জি – ১ গোল (শ্রীলঙ্কার বিপক্ষে খেলাতে)

*  সমর ইসহাক – ১ গোল (ভারতের বিপক্ষে খেলাতে)

## তথ্যসূত্র

## বহিঃসংযোগ
* অফিসিয়াল ওয়েবসাইট
* 

বিষয়শ্রেণী:দক্ষিণ এশীয় ফুটবল ফেডারেশন
সাফ
বিষয়শ্রেণী:স্বাগতিক নেপালে আন্তর্জাতিক ফুটবল প্রতিযোগিতা
বিষয়শ্রেণী:সাফ চ্যাম্পিয়নশিপ
লনয়াবো সতসবে

**লনয়াবো লেনক্স সতসোবে** (; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী প্রাক্তন দক্ষিণ আফ্রিকান ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন।

## খেলোয়াড়ী জীবন
নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন। জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার।

এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল।

১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন।

## ঘরোয়া প্রতিযোগিতা
এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে।

## তথ্যসূত্র

## আরও দেখুন
* এবি ডি ভিলিয়ার্স
* আইসিসি প্লেয়ার র‌্যাঙ্কিং
* দক্ষিণ আফ্রিকা জাতীয় ক্রিকেট দল
* ২০১৩ আইসিসি চ্যাম্পিয়ন্স ট্রফি
* ২০১৩ দক্ষিণ আফ্রিকা ক্রিকেট দলের শ্রীলঙ্কা সফর

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:গকেবেরহা থেকে আগত ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
কলকাতা চক্ররেল

**কলকাতা চক্ররেল** হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জংশন স্টেশন থেকে থেকে শুরু করে পাতিপুকুর, কলকাতা, টালা, বাগবাজার, শোভাবাজার আহিরীটোলা, বড় বাজার, বি.বা.দী বাগ, ইডেন গার্ডেন্স, প্রিন্সেপ ঘাট, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেন্স, বালিগঞ্জ জংশন, পার্ক সার্কাস, স্যার গুরুদাস ব্যানার্জী হল্ট , বিধান নগর রোড পার হয়ে সবশেষে পুনরায় দমদম জংশন পর্যন্ত চক্ররেলপথ আছে।

## ইতিহাস
রাজ্যের প্রথম মুখ্যমন্ত্রী বিধানচন্দ্র রায়-এর ভাবনা ছিল চক্ররেল।

## স্টেশনসমূহ

## আরও দেখুন
* দিল্লি চক্ররেল
## তথ্যসূত্র


বিষয়শ্রেণী:ভারতের রেল পরিবহনের ইতিহাস
বিষয়শ্রেণী:ভারতীয় রেল
বিষয়শ্রেণী:কলকাতার রেল পরিবহন
বিষয়শ্রেণী:রেলওয়ে লুপ লাইন
বিষয়শ্রেণী:শিয়ালদহ রেল বিভাগ
বিষয়শ্রেণী:পূর্ব রেল
বিষয়শ্রেণী:কলকাতার পরিবহন
বিষয়শ্রেণী:কলকাতা শহরতলি রেল
খুবজীপুর ইউনিয়ন

**খুবজীপুর** (Khubjipur) নাটোর জেলার অন্তর্গত গুরুদাসপুর উপজেলার একটি ইউনিয়ন।

## অবস্থান
খুবজীপুর ইউনিয়ন নাটোর জেলার গুরুদাসপুর উপজেলার অন্তর্গত।

## ইতিহাস
খুবজীপুর ইউনিয়নের ইতিহাস সম্পর্কে সঠিক ভাবে কিছু জানা যায় নাই। তবে অনেকে বলেন যে, 'খু' অর্থ কাছে, 'জী' অর্থ জা বা আত্মা এবং 'পুর' অর্থ নগরী। অর্থাৎ, খুবজীপুর = আত্মার নগরী।

## প্রশাসনিক অবস্থা
খুবজীপুর ইউনিয়ন এর মোট আয়তন ৫৫৬০ একর। ১০টি গ্রামের সমন্বয়ে এ ইউনিয়ন গঠিত। মৌজার সংখ্যা ১০টি।

খুবজীপুর ইউনিয়নের গ্রামগুলি হল-
* খুবজীপুর 
* শ্রীপুর
* পিপলা
* চরপিপলা
* বামনবাড়িয়া
* চরবিলসা
* বিলসা
* রুহাই
* কালাকান্দ
* তেলকুপি

## জনসংখ্যা
এ ইউনিয়নের লোকসংখ্যা প্রায় ২০৮৩২ জন। পুরুষ ১০৮৮৯ জন, মহিলা ৯৯৪৩ জন।

## শিক্ষা
শিক্ষার হার ৭৩%। শিক্ষা প্রতিষ্ঠানের মধ্যে মহাবিদ্যালয় ২টি, উচ্চ বিদ্যালয় ৩টি, প্রাথমিক বিদ্যালয় ৮টি, মাদ্রাসা ৪টি (২টি দাখিল ও ২টি এবতেদায়ী)।

## অর্থনীতি
অর্থনীতি মূলত কৃষিনির্ভর। মোট আবাদী জমির পরিমাণ ৪৯৩৪ একর। এর মধ্যে একফসলী ১২৩১ একর, দুইফসলী ৩৮২৩ একর, তিন ফসলী ৪৭৮ একর। পতিত জমির পরিমাণ ২৫৩ একর। হাট বাজারের সংখ্যা ২টি।
* খুবজীপুর বাজার - প্রতি রবিবার ও বুধবার এখানে সাপ্তাহিক হাট বসে।
* বিলসা বাজার - বর্ষাকালে এই বাজারের চারপাশে শুধু পানি আর পানি থাকে ।

## দর্শনীয় স্থান
চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দেশ্যে খুবজীপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে।

## উল্লেখযোগ্য ব্যক্তি

*সরদার এম. এ. হামিদ
*মোঃ আব্দুল কুদ্দুস

## যোগাযোগ ব্যবস্থা
প্রধান যোগাযোগ মাধ্যম রিক্সা, ভ্যান ও নৌকা। পাকা রাস্তা পিচ কার্পেটিং ০৩ কি.মি ও ইট পাড়া ০৩ কি.মি। কাঁচা রাস্তা ২১কি.মি। ব্রিজের সংখ্যা ৪টি।

## তথ্যসূত্র

## বহিঃসংযোগ
* http://khubjipurup.natore.gov.bd/

বিষয়শ্রেণী:গুরুদাসপুর উপজেলা
হাবিবা সারাবি

**হাবিবা সারাবি** () আফগানিস্তানের বামিয়ান প্রদেশের গভর্নর হিসেবে ২০১১ সাল থেকে কাজ করছেন। হাজারা নামের সংখ্যালঘু সম্প্রদায় থেকে উঠে আসা দেশের প্রথম মহিলা গভর্নর তিনি।

২০০৮ সালে বিশ্বখ্যাত টাইম ম্যাগাজিনের করা পরিবেশবিষয়ক সেরাদের তালিকায় যুক্ত হয়েছে তার নাম।

## জন্ম ও শিক্ষা
১৯৫৭ সালের ৫ ডিসেম্বর আফগানিস্তানের হাজারা নামের সংখ্যালঘু সম্প্রদায়ে জন্ম হাবিবা সারাবির। কাবুলে উচ্চবিদ্যালয় পর্যন্ত পড়াশোনা করে মেডিসিন বিষয়ে কাবুল বিশ্ববিদ্যালয়ে পড়াশোনা করেন তিনি। স্নাতক হয়ে বিশ্ব স্বাস্থ্য সংস্থার বৃত্তি পেয়ে ভারতে গিয়ে উচ্চতর শিক্ষা গ্রহণ করেন।

## সংস্কার
২০০৫ সালে দেশটির প্রথম নারী গভর্নরের দায়িত্ব নিয়ে সমাজে শিক্ষার প্রসারে, নারীদের অধিকার রক্ষার কাজে উল্লেখযোগ্য অবদান রেখেছেন তিনি। এর আগে দেশটির মহিলাবিষয়ক মন্ত্রণালয়ের দায়িত্বে ছিলেন হাবিবা।

## পরিবার
হাবিবা সারাবির স্বামীর নাম মোহাম্মদ আরেফ। তাদের তিন সন্তান।

## পুরস্কার
হাবিবা সারাবি কাজের স্বীকৃতি হিসেবে পেয়েছেন অনেক পুরস্কার। স্বাস্থ্য, কৃষি খাত ও শান্তি রক্ষায় বিশেষ অবদানের পুরস্কার পেয়েছেন তিনি।

* রামোন ম্যাগসেসে পুরস্কার (২০১১ সাল) 
* যুক্তরাষ্ট্রের জেসন পুরস্কার (২০০৫ সাল)

## তথ্যসূত্র

## বহিঃসংযোগ

* Biography on the Global Fund website
* Biography on Salon.com
* BBC article on her appointment as governor
* BBC article on her impending appointment
* NPR Report: Female Governor Fights Lonely Battle in Afghanistan
* EurasiaNet: Afghanistan's First Female Governor Strives to Change Attitudes and Habits

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান চিকিৎসক
বিষয়শ্রেণী:আফগান শিক্ষাবিদ
বিষয়শ্রেণী:হাজারা রাজনীতিবিদ
বিষয়শ্রেণী:হাজারা নারী
বিষয়শ্রেণী:আফগানিস্তানের সরকারের মন্ত্রী
বিষয়শ্রেণী:পাকিস্তানে আফগান প্রবাসী
বিষয়শ্রেণী:আফগানিস্তানের নারী মন্ত্রী
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:হাজারা নারী রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:রক্তরোগ বিশেষজ্ঞ
ফেঞ্চি (জাহাজ)

**ফেঞ্চি** ছিল কুখ্যাত জলদস্যু হেনরি এভরির জাহাজ ও তিনি মে ১৬৯৪ থেকে ১৬৯৫ সালের শেষ পর্যন্ত জাহাজটির ক্যাপ্টেন ছিলেন। হেনরি এভরি জলদস্যুতা থেকে অবসর নেওয়ার পর জাহাজটি সম্পর্কে আর কোন তথ্য পাওয়া যায়নি।

## ইতিহাস
[thumb|left|হেনরি এভরি ব্যবহৃত [জলি রজার।]]
প্রথম দিকে ফেঞ্চিতে ৪৬টি কামান ধারণের ক্ষমতা ছিল এবং *চার্লস ২* নামে একজন স্প্যানীয় প্রাইভেটিয়ার এর নামানুসারে এর নামকরণ করা হয় চার্লস ২। ক্যাপ্টেন ছিলেন *গিবসন* নামের একজন স্প্যানীয়। ৭ই মে, ১৬৯৪ সালে হেনরি এভরি ও কিছু ক্রু মিলে বিদ্রোহ করে জাহাজটি দখল করে এবং স্পেনের *কুরোনা* ত্যাগ করে কেপ-এর উদ্দেশ্যে যাত্রা করে। এসময় চার্লস ২ -এর নাম পরিবর্তন করে *ফেঞ্চি* রাখা হয়।

কেপে পৌঁছার পর এভরি কোমোরোস দ্বীপপুঞ্জের জোহানার দিকে যাত্রা করেন। এরপর তিনি জাহাজটি পূণঃগঠন করেন-এর ওজন কমিয়ে গতি আরো বৃদ্ধি করেন এবং পানিতে আরো সাবলীলভাবে চলার উপযুক্ত করে তৈরি করেন। জাহাজ পূণঃগঠনের কাজ শেষ হওয়ার পর ফেঞ্চি সেসময় ভারত মহাসাগরের সবচেয়ে দ্রুতগতির জাহাজে পরিনত হয়েছিল। এভরি এই গতি ব্যবহার করে আক্রমণ করত ও তিনি একটি ফরাসি জলদস্যু জাহাজও নিজের দখলে নেন। এসময়েই তিনি তার নিজের জাহাজের জন্য ৪০ জন কর্মী সংগ্রহ করেন। এভরি ভারত মহাসাগরে আরো বেশি সক্রিয় হতে থাকেন ও তিনি সেসময়কার আরো বিখ্যাত অনেক জলদস্যুর সাথে জলদস্যুতা করতেন, যাদের মধ্যে অন্যতম থমাস টিউ। তার উল্লেখযোগ্য কাজের মধ্যে ছিল, সম্রাট আওরঙ্গজেবের সময় ইব্রাহিম খানের নিয়ন্ত্রণে থাকা গঞ্জ-ই-সাওয়াই জাহাজটি দখল করা।

## তথ্যসূত্র

বিষয়শ্রেণী:জলদস্যু জাহাজ
বিষয়শ্রেণী:১৬৯০-এর দশকের জাহাজ
বিষয়শ্রেণী:ইংল্যান্ডের পালতোলা জাহাজের যুগ
বিষয়শ্রেণী:নিরুদ্দিষ্ট জাহাজ
বিষয়শ্রেণী:সামুদ্রিক লোকাচারবিদ্যা
বিষয়শ্রেণী:আক্রমণ ও লুণ্ঠনের অধিকারপ্রাপ্ত বেসরকারী জাহাজ
গঞ্জ-ই-সাওয়াই

[thumb|right|305px|[ফেঞ্চি (জাহাজ)|ফেঞ্চি ও *গঞ্জ-ই-সাওয়াই*-এর সম্মুখে হেনরি এভরি।]]
**গঞ্জ-ই-সাওয়াই বা গাঙ্‌-ই-সাওয়াই** ছিল ভারী অস্ত্রশস্ত্রে সজ্জিত মোঘল সম্রাট আওরঙ্গজেবের অধীন একটি বাণিজ্য জাহাজ। জাহাজটি ৭ই সেপ্টেম্বর, ১৬৯৫ সালে ইংরেজ জলদস্যু হেনরি এভরি দখল করেন। জাহাজটি হেনরি এভরি ভারত মহাসাগরের ইয়েমেন-সুরাত-এর (বর্তমান মুচা) পথে আটক করেন। আগস্ট ১৬৯৫ সালে এভরি ও তার জাহাজ ফেঞ্চি মান্দাব স্ট্রেইটে পৌঁছে। সেখানে এভরি থমাস টিউ সহ চারজন জলদস্যুদের নিয়ে একটি দল গঠন করে কারণ সেসময় মোঘলদের ২৫টি জাহাজ ভারত মহাসাগরে অবস্থান করছিল। ৭ই সেপ্টেম্বর রাতে গঞ্জ-ই-সাওয়াই ও *ফাহাত মুহাম্মদ* নামে আরো একটি এসকর্ট জাহাজ পথভ্রস্ট হয়ে সুরাতের দিয়ে চলে যায়।

এভরি ও তার দলের লোকেরা প্রথমে ফাহাত মুহাম্মদে আক্রমণ চালায় এবং এর ক্যাপ্টেনকে হত্যা করে। পরে জলদস্যুরা এ জাহাজটিতে থাকা প্রায় £৫০,০০০ সমমূল্যের রত্নভান্ডার দখল করে নেয়। পরবর্তীতে এভরি গঞ্জ-ই-সাওয়াই আক্রমণের উদ্দেশ্যে যাত্রা করে কিন্তু জাহাজটিতে ৬২টি কামান ও ৪ থেকে ৫শত লোকের সমন্বয়ে গঠিত সম্রাটের বাহিনী ছিল। এছাড়াও এতে ছয়শত-এর মত যাত্রী ছিল। জাহাজটি দখলের সময় ছোট একটি যুদ্ধ হয়েছিল বলে সমসাময়িক তথ্য থেকে পাওয়া যায় কিন্তু উভয় পক্ষের কিছু লোক নিহত হলেও শেষ পর্যন্ত হেনরি এভরি জাহাজটি দখল করতে সমর্থ হয়। দখল করার পর তার বাকীদের বন্দি করে।

বিজয়ী জলদস্যুদল পরবর্তী কয়েকদিন বন্দিদের হত্যা ও নারীদের ধর্ষণসহ নানা অপকর্মে লিপ্ত হয়। এছাড়াও জাহাজের গুপ্তধন কোথায় রাখা হয়েছে এটা জানার জন্যও তারা বন্দিদের উপর নির্যাতন অব্যাহত রাখে। কিছু কিছু নারীকে ধর্ষণ করার পর তারা পানিতে ঝাঁপিয়ে আত্মহত্যা করে। বাকী জীবীত বন্দিদের পরবর্তীকালে জলদস্যুরা মুক্ত করে দেয়। গঞ্জ-ই-সাওয়াই থেকে লুট করা সম্পদের পরিমাণ ৫০০,০০০ স্বর্ণ ও রৌপ্য মুদ্রাসহ ছিল মোট £৩২৫,০০০ ও £৬০০,০০০। পরবর্তীতে জলদস্যুরা প্রত্যেকে £১,০০০ ও কিছু মুদ্রা নিজেদের মধ্যে ভাগাভাগি করে নেয়।

## তথ্যসূত্র

* 

বিষয়শ্রেণী:জলদস্যুতা
বিষয়শ্রেণী:জলদস্যু জাহাজ
বিষয়শ্রেণী:১৬৯০-এর দশকের জাহাজ
বিষয়শ্রেণী:মুঘল সাম্রাজ্য
বিষয়শ্রেণী:ভারতে নির্মিত জাহাজ
বিষয়শ্রেণী:হজ্জের সময়কার ঘটনা
পার্সোনা নন গ্রাটা

[thumb|স্যার নিকোলাস থ্রগমর্টন, [ফ্রান্স|ফ্রান্সে ইংল্যান্ডের অন্যতম কূটনীতিক। ১৫৬০ সালে তিনি ফ্রান্স কর্তৃক পার্সোনা নন গ্রাটা ঘোষিত হয়েছিলেন।]]

***পার্সোনা নন গ্রাটা*** (লাতিন: *Persona non grata*) শব্দের আক্ষরিক অর্থ *অবাঞ্চিত বা অগ্রহণযোগ্য ব্যক্তি*। কূটনীতিতে পার্সোনা নন গ্রাটা বলতে এমন বহির্দেশীয় ব্যক্তিকে বোঝায় যার নির্দিষ্ট কোন একটি রাষ্ট্রে অবস্থান ও প্রবেশ ঐ রাষ্ট্রের সরকার কর্তৃক নিষিদ্ধ ঘোষণা করা হয়েছে। সংক্ষেপে পার্সোনা নন গ্রাটা বলতে এমন ব্যক্তিকে বোঝায় যিনি গ্রাহক রাষ্ট্র কর্তৃক অগ্রহণযোগ্য ও অবাঞ্চিত ঘোষিত হয়েছে। এ ধরনের ব্যক্তি অবাঞ্চিত বলে ঘোষিত হলেই ঐ দেশ থেকে "প্রত্যাহারযোগ্য" বলে বিবেচিত হবে।

## কূটনৈতিক ব্যবহার

১৯৬১ সালের কূটনৈতিক সম্পর্ক বিষয়ক ভিয়েনা কনভেনশনের ২৩ নম্বর অনুচ্ছেদে বলা হয়েছে যে, গ্রাহক রাষ্ট্র প্রেরক রাষ্ট্রকে যেকোন সময়ে এই মর্মে নোটিশ প্রদান করতে পারে যে, মিশন-প্রধান, কোন কূটনৈতিক কর্মচারী বা অন্য কাজে নিয়োজিত কর্মচারীকে অবাঞ্চিত ঘোষণা করা হয়েছে। এ একতরফা নোটিশ প্রদানের জন্য গ্রাহক রাষ্ট্রকে কোন কারণ দর্শাতে হবে না। গ্রাহক রাষ্ট্রের মূল ভূখণ্ডে পৌঁছাবার পূর্বে কোন ব্যক্তিকে *পার্সোনা নন গ্রাটা* ঘোষণা করা যাবে।

এসব ক্ষেত্রে প্রেরক রাষ্ট্র সংশ্লিষ্ট ব্যক্তিকে প্রত্যাহার করবে অথবা উক্ত মিশনের সাথে তার সম্পর্কচ্ছেদ ঘটাবে।

## তথ্যসূত্র

## বহিঃসংযোগ

* eDiplomat.com: Glossary of Diplomatic Terms
* Text of the Vienna Convention &ndash; PDF 

বিষয়শ্রেণী:কূটনীতি
বিষয়শ্রেণী:আন্তর্জাতিক আইন
বিষয়শ্রেণী:লাতিন আইনি পরিভাষা
বিষয়শ্রেণী:লাতিন শব্দ ও বাক্যাংশ